 भारत पाखण्डियें दी भूमि ऐ जित्थै विकास ते सामाजिक कल्याण गी घरेलू मामलें दे बजाय पश्‍चिमी परिदक्ख कन्नै मापेआ जंदा ऐ।  अजीब जनेई गल्ल ऐ जे कि’यां आजादी दे 60एं ब’रें कोला मते समें दे बाद बी पश्‍चिमी विचारें कन्नै मोहित लोकें पास्सेआ मानसिक तौर उप्पर बनाई गेदी औपनिवेशिक सोच अजैं बी साढ़ी अर्थबवस्था कोला लेइयै सोआस्थ तक्कर दी नीतिएं दा फैसला करदी ऐ।  हाल च गै सार्वजनिक थाह्‌रें उप्पर धूम्रपान करने उप्पर लाया गेदा प्रतिबंध एह्‌दा इक उदाहरण ऐ।  धूम्रपान गी कदें बी उचित नेईं ठैह्‌राया जाई सकदा ऐ खासकरियै सार्वजनिक थाह्‌रें उप्पर जित्थै धूम्रपान नेईं करने आह्‌ले लोकें गी बी एह्‌दा शकार होना पौंदा ऐ।  ब इस देश, जित्थै पैह्‌ले थमां गै मजूद कनूनें दा उल्लंघन कीता जंदा ऐ, एह् किन्ना प्रभागी होग।  महानगरें च किश हद तक्कर बदलाऽ आई सकदा ऐ ब बाकी शैह्‌रें ते कस्बें च इस प्रतिबंध गी शर्मिंदा गै होना पेई सकदा ऐ।  मता हारा भारत ग्रांएं च बसदा ऐ जित्थै धूम्रपान ते सार्वजनिक धूम्रपान सामान्यतः जारी रौह्‌ग कीजे उत्थै इस कनून गी अमल च आह‌न्नने आ‌ह‌्‌‌‌‌‌‌लियां एजेन्सियां इन्नियां नेईं होङन।  एह् आक्खने दी लोड़ नेईं ऐ जे गरीबें ते देहातिएं, जि नेंगी धूम्रपान दे दुश्प्रभावें कोला गै राह्‌त नेईं थ्होई पाग, दी धूम्रपान दे कारण सोआस्थाए सरबंधी बमारियें कन्नै दे कारण हालत दयनीय ऐ।  धूम्रपान उप्पर प्रतिबंद्ध पश्‍चिम पास्सेआ प्रेरित ऐ जित्थै मते हारे विकसित देशें पास्सेआ अपने शैह्‌रें गी जां ते धूं रहित बनाई दित्ता गेआ ऐ जां फ्ही सार्वजनिक थाह्‌रें उप्पर तम्बाकू दे इस्तेमाल गी बंद करी दित्ता गेआ ऐ।  इ’नें देशें पास्सेआ प्रतिबंध गी इक सफलता बनाने आस्तै अपनी उर्जा लाई जाई सकदी ही कीजे एह् देश बाकी सोआस्थ सरबंधी समस्याएं कन्नै घट्ट पीड़ित न।  भारत जनेह् विकासशील ते गरीब देशें, जित्थै भुक्ख कन्नै होने आह्‌लियां मौतां, पानी दी कमीं ते पानी कन्नै होने होने आह्‌लियां बमारियें दे कारण होने आह्‌लियां मौतां सूचि च उप्पर न ब एह् बिडम्बना गै ऐ जे धूम्रपान उप्पर रोक लाना पैह्‌‌ली प्राथमिकता बनी गेई ऐ। 